laion/Wikipedia-Exotic huggingface dataset:
ה'תק"ע

ה'תק"ע (5,570) ובקיצור תק"ע – היא שנה עברית אשר החלה ביום א' בתשרי, אור ל-11 בספטמבר 1809, והסתיימה ביום כ"ט באלול, 28 בספטמבר 1810. המולד של תשרי חל ביום ראשון, 0 שעות ו-251 חלקים. לפיכך זו שנה מסוג בחה. היא מעוברת, ואורכה 383 ימים. זו שנה חמישית לשמיטה, ושנת 3 במחזור העיבור ה-294. תקופת ניסן שבשנה זו היא תחילת שנת 26 (סימנה כולזז) במחזור השמש ה-199. שנה זו היא שנת 1,741 לחורבן הבית, ושנת 2,121 לשטרות. החל פולמוס אתרוגי קורפו, שהסעיר את רבני ופוסקי אירופה בכמה גלים לאורך המאה ה-19. כ' באייר - אברהם גייגר, ממייסדי היהדות הרפורמית (נפטר ב-ה'תרל"ה) כ"ה בתשרי - רבי לוי יצחק מברדיצ'ב (נולד ה'ת"ק). להלן לוח שנה עברי - גרגוריאני. בכל משבצת יומית - אות אחת או זוג אותיות לציון היום בחודש העברי, ומספר לציון היום בחודש הגרגוריאני. ערך מורחב – שנת בחה שנה מסוג בחה, ובה 383 ימים. שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן. שנה "חסרה": שבה חשוון וכסלו בני 29 יום כל אחד ה'תק"ע
ה'תקס"ט

ה'תקס"ט (5,569) ובקיצור תקס"ט – היא שנה עברית אשר החלה ביום א' בתשרי, אור ל-22 בספטמבר 1808, והסתיימה ביום כ"ט באלול, 10 בספטמבר 1809. המולד של תשרי חל ביום שלישי, 15 שעות ו-455 חלקים. לפיכך זו שנה מסוג הכז. איננה מעוברת, ואורכה 354 ימים. זו שנה רביעית לשמיטה, ושנת 2 במחזור העיבור ה-294. תקופת ניסן שבשנה זו היא תחילת שנת 25 (סימנה כהלוא) במחזור השמש ה-199. שנה זו היא שנת 1,740 לחורבן הבית, ושנת 2,120 לשטרות. בז'ולקבה הודפס לראשונה הספר "נתיבות המשפט" מאת רבי יעקב לורברבוים, שהפך לאבן יסוד בדיני ממונות, בעולם הדיינות ובלימוד הישיבתי. כ"ו בשבט – אברהם לינקולן, נשיא ארצות הברית (נרצח בה'תרכ"ה) י"ט באדר – רבי מאיר ליבוש וייזר (מלבי"ם), מגדולי פרשני המקרא בתקופת האחרונים, פוסק, ורב בקמפן, בבוקרשט ובקניגסברג. (נפטר בא' בתשרי ה'תר"ם) י' בתמוז – אליעזר הלוי, מזרחן יהודי בריטי ממוצא גרמני, עוזרו ומזכירו של משה מונטיפיורי. (נפטר בא' בכסלו ה'תרמ"ט) רבי אליעזר יצחק פריד, רבה של וולוז'ין וראש ישיבת וולוז'ין. (נפטר בי"ט באלול ה'תרי"ג) רבי רפאל יצחק ישראל, רבו של האי רודוס, ובסוף ימיו אב בית הדין הספרדי בירושלים. (נפטר בז' בתמוז ה'תרנ"ב) רבי יהודה ליב שניאורסון, האדמו"ר מקאפוסט, ענף של חסידות חב"ד, ובנו של רבי מנחם מנדל שניאורסון (צמח צדק). (נפטר בג' בחשוון ה'תרכ"ז) כ"ה בכסלו – רבי אברהם בן הגר"א, בנו של הגאון מווילנא, פרשן המדרשים, נחשב למייסד חקר האגדה והמדרש. א' בניסן – חיה'לה קאולה, אשת עסקים ונדבנית יהודיה גרמנית, סוכנת החצר של דוכסות וירטמברג ומראשי הקהילה היהודית בהכינגן. (נולדה בה'תצ"ט) ב' באלול – רבי מיכל שייאר, ראש ישיבה במיינץ, ואב"ד וורמס ומנהיים. (נולד בה'תצ"ט) כ"ה באלול – רבי שאול ישועה אביטבול, דיין ורבה של צפרו שבמרוקו. להלן לוח שנה עברי - גרגוריאני. בכל משבצת יומית - אות אחת או זוג אותיות לציון היום בחודש העברי, ומספר לציון היום בחודש הגרגוריאני. ערך מורחב – שנת הכז שנה מסוג הכז, ובה 354 ימים. שנה "פשוטה": שאיננה מעוברת ובה חודש אדר אחד. שנה "כסדרה": שבה חשוון בן 29 יום ואילו כסלו בן 30 יום ג' בתשרי חל בשבת, ולכן צום גדליה נדחה ליום ראשון ד' בתשרי. י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז ט' באב חל בשבת, ולכן צום תשעה באב נדחה ליום ראשון י' באב ה'תקס"ט
ה'תקס"ח

ה'תקס"ח (5,568) ובקיצור תקס"ח – היא שנה עברית אשר החלה ביום א' בתשרי, אור ל-3 באוקטובר 1807, והסתיימה ביום כ"ט באלול, 21 בספטמבר 1808. המולד של תשרי חל ביום שישי, 6 שעות ו-659 חלקים. לפיכך זו שנה מסוג זשג. איננה מעוברת, ואורכה 355 ימים. זו שנה שלישית לשמיטה, ושנת 1 במחזור העיבור ה-294. תקופת ניסן שבשנה זו היא תחילת שנת 24 (סימנה כדידז) במחזור השמש ה-199. שנה זו היא שנת 1,739 לחורבן הבית, ושנת 2,119 לשטרות. ח' באלול – עליית תלמידי הגר"א: גל ראשון של העולים בראשותו של הרב מנחם מנדל משקלוב הגיעו לחיפה. נדפס לראשונה ספר ליקוטי מוהר"ן מתורתו של רבי נחמן מברסלב. הוקמה הקונסיסטוריה המרכזית של יהודי צרפת ה' בחשוון – הרב יצחק דב הלוי במברגר, רבה של וירצבורג ומגדולי הפוסקים ביהדות גרמניה, התנגד לדרישת רש"ר הירש להקים קהילות אורתודוקסיות נפרדות. (נפטר בט"ז בתשרי ה'תרל"ט) י' בטבת – אברהם מאפו, סופר ומשורר בן תנועת ההשכלה, מחבר הרומן הראשון בעברית, "אהבת ציון". (נפטר בי' בתשרי ה'תרכ"ח) ה' באייר – רבי צבי הירש פרידמן, אדמו"ר הונגרי, רבה של ליסקא ומייסד חסידות ליסקא. (נפטר בי"ד באב ה'תרל"ד) כ"ז באייר – רבי צבי בנימין אוירבך, רב בדרמשטאדט ובהלברשטאדט, מראשוני רבני הנאו-אורתודוקסיה ביהדות גרמניה. (נפטר בכ"ז באלול ה'תרל"ב) כ"ד בסיוון – רש"ר הירש, רב בניקלשבורג ומדינת מורביה, וממקימי הקהילה הנפרדת ביהדות פרנקפורט, "עדת ישורון". מאבות הנאו-אורתודוקסיה, במסגרת שיטת "תורה עם דרך ארץ". (נפטר בכ"ז בטבת ה'תרמ"ט) רבי דוד טברסקי מטולנה, האדמו"ר המייסד של חסידות טולנה ובנו של המגיד מצ'רנוביל. (נפטר בי' באייר ה'תרמ"ב) רבי יקותיאל יהודה טייטלבוים, רב באוהעל ובסיגט והאדמו"ר הראשון של חסידות סיגט. (נפטר בו' באלול ה'תרמ"ג) רבי אלעזר שפירא, רב בלנצהוט והאדמו"ר המייסד של חסידות לנצהוט. (נפטר בי"ב באלול ה'תרכ"ה) רבי יעקב כלפון, אב"ד יהדות תטואן, פוסק, פייטן ודרשן בתטואן שבמרוקו. (נפטר בי"ט באב ה'תרט"ו) רבי ישראל משה חזן, דיין, שד"ר ומחבר, כיהן כרב ברומא, בקורפו ובאלכסנדריה. (נפטר בטבת ה'תרכ"ג) רבי נתן פרידלנד, דרשן יהודי-ליטאי שפעל ליישוב ארץ ישראל והיה בין מבשרי הציונות. (נפטר בי"ח באדר ב' ה'תרמ"ג) רבי שמואל שמעלקא טויבש, מרא דאתרא ואב"ד בשינאווא ואחר כך בקהילה היהודית ביאס. (נפטר בח' באב ה'תרכ"ה) רבי יעקב אביחצירא האביר יעקב, ריסאני תפילאלת מרוקו (נפטר כ׳ בטבת ה׳תר״ם) י"ט בתשרי – רבי יונה בן גרשון מווילנא, דיין בוילנא, ומחבר פירוש לתוספתא. ט"ו בשבט – רבי ישראל ברי"ל, רבה של וארפלוטה שבהונגריה, מתלמידי רבי יחזקאל לנדא. (נולד בה'תק"ט) א' באדר – רבי ברוך משקלוב, מקובל ודיין ומן המשכילים המוקדמים, מחבר ספרי מדע ומתרגם לעברית של ספרי אוקלידס. (נולד בה'תק"ד) להלן לוח שנה עברי - גרגוריאני. בכל משבצת יומית - אות אחת או זוג אותיות לציון היום בחודש העברי, ומספר לציון היום בחודש הגרגוריאני. ערך מורחב – שנת זשג שנה מסוג זשג, ובה 355 ימים. שנה "פשוטה": שאיננה מעוברת ובה חודש אדר אחד. שנה "שלמה": שבה חשוון וכסלו בני 30 יום כל אחד. י"ג באדר חל בשבת, ולכן תענית אסתר מוקדמת ליום חמישי י"א באדר. ה'תקס"ח
ה'תקס"ז

ה'תקס"ז (5,567) ובקיצור תקס"ז – היא שנה עברית אשר החלה ביום א' בתשרי, אור ל-13 בספטמבר 1806, והסתיימה ביום כ"ט באלול, 2 באוקטובר 1807. המולד של תשרי חל ביום השבת, 9 שעות ו-70 חלקים. לפיכך זו שנה מסוג זשה. היא מעוברת, ואורכה 385 ימים. זו שנה שנייה לשמיטה, ושנת 19 במחזור העיבור ה-294. תקופת ניסן שבשנה זו היא תחילת שנת 23 (סימנה כגיגא) במחזור השמש ה-199. שנה זו היא שנת 1,738 לחורבן הבית, ושנת 2,118 לשטרות. א' באדר א' – "סנהדרין גדולה" של יהודי צרפת כונסה בפקודת נפוליאון בפריז, כדי שתתן תוקף הלכתי להגדרת זיקת היהודים מצד אחד לדתם ומצד שני לצרפת "מולדתם" ח' בכסלו – בנימין וולף אייבשיץ, מיסטיקן ומשיח שקר שבתאי, בנו של הרב יהונתן אייבשיץ (נולד בה'ת"ק) כ"ה בשבט - רבי מאיר פוזנר, רב בדנציג, חיבר פירוש על הש"ס בשם בית מאיר (נולד ב-ה'תפ"ה). להלן לוח שנה עברי - גרגוריאני. בכל משבצת יומית - אות אחת או זוג אותיות לציון היום בחודש העברי, ומספר לציון היום בחודש הגרגוריאני. ערך מורחב – שנת זשה שנה מסוג זשה, ובה 385 ימים. שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן. שנה "שלמה": שבה חשוון וכסלו בני 30 יום כל אחד. ה'תקס"ז
ה'תקס"ו

ה'תקס"ו (5,566) ובקיצור תקס"ו – היא שנה עברית אשר החלה ביום א' בתשרי, אור ל-24 בספטמבר 1805, והסתיימה ביום כ"ט באלול, 12 בספטמבר 1806. המולד של תשרי חל ביום שלישי, 0 שעות ו-274 חלקים. לפיכך זו שנה מסוג גכה. איננה מעוברת, ואורכה 354 ימים. זו שנה ראשונה לשמיטה, ושנת 18 במחזור העיבור ה-293. תקופת ניסן שבשנה זו היא תחילת שנת 22 (סימנה כבלבז) במחזור השמש ה-199. שנה זו היא שנת 1,737 לחורבן הבית, ושנת 2,117 לשטרות. לפי דברי רוב הראשונים שנה זו היא שנת היובל. י"א בטבת – נפוליאון מבטל את השימוש בלוח השנה המהפכני בצרפת. כ"ה בשבט – רבי יצחק אייזיק ספרין, האדמו"ר מקומרנא רבי אברהם טברסקי, האדמו"ר הראשון של חסידות טריסק רבי שמואל אביגדור תוספאה, אב"ד קרלין, מחבר הפירוש "תנא תוספאה" על התוספתא, וספר השו"ת "שאילת שמואל". י"ב בטבת – רבי משה מפשוורסק, אדמו"ר חסידי, סופר סת"ם ומחבר ספר "אור פני משה". י"א באדר – רבי חיים יוסף דוד אזולאי (החיד"א), מגדולי פוסקי ההלכה, מקובל, שד"ר, ביבליוגרף והיסטוריון. (נולד בה'תפ"ד) א' בניסן – רבי שמואל הלוי קעלין, פוסק וראש ישיבה בבוסקוביץ, בעל 'מחצית השקל'. (נולד בה'תפ"ד) להלן לוח שנה עברי - גרגוריאני. בכל משבצת יומית - אות אחת או זוג אותיות לציון היום בחודש העברי, ומספר לציון היום בחודש הגרגוריאני. ערך מורחב – שנת גכה שנה מסוג גכה, ובה 354 ימים. שנה "פשוטה": שאיננה מעוברת ובה חודש אדר אחד. שנה "כסדרה": שבה חשוון בן 29 יום ואילו כסלו בן 30 יום ראו למשל בעל המאור עבודה זרה ט: ה'תקס"ו
ה'תקס"ה

ה'תקס"ה (5,565) ובקיצור תקס"ה – היא שנה עברית אשר החלה ביום א' בתשרי, אור ל-6 בספטמבר 1804, והסתיימה ביום כ"ט באלול, 23 בספטמבר 1805. המולד של תשרי חל ביום רביעי, 2 שעות ו-765 חלקים. לפיכך זו שנה מסוג החא. היא מעוברת, ואורכה 383 ימים. זו שנת שמיטה, ושנת 17 במחזור העיבור ה-293. תקופת ניסן שבשנה זו היא תחילת שנת 21 (סימנה כאלאא) במחזור השמש ה-199. שנה זו היא שנת 1,736 לחורבן הבית, ושנת 2,116 לשטרות. כ"ט בכסלו - נפוליאון בונפרטה מוכתר לקיסר צרפת רבי מנחם נחום טברסקי, אדמו"ר ממקארוב י"ז בטבת - רבי יעקב קרנץ, המגיד מדובנא. א' באדר ב' - נפתלי הרץ וייזל, בלשן ומשורר עברי, מאבות תנועת ההשכלה היהודית (נולד ב-ה'תפ"ו) להלן לוח שנה עברי - גרגוריאני. בכל משבצת יומית - אות אחת או זוג אותיות לציון היום בחודש העברי, ומספר לציון היום בחודש הגרגוריאני. ערך מורחב – שנת החא שנה מסוג החא, ובה 383 ימים. שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן. שנה "חסרה": שבה חשוון וכסלו בני 29 יום כל אחד ג' בתשרי חל בשבת, ולכן צום גדליה נדחה ליום ראשון ד' בתשרי. ט"ו באדר ב' חל בשבת, ולכן שושן פורים נחוג שלושה ימים - בערים שהיו מוקפות חומה - מיום שישי י"ד באדר ב' ועד יום ראשון ט"ז באדר ב' - זהו פורים משולש. י"ד בניסן, ערב פסח, חל בשבת, ולכן חלים דיני ערב פסח שחל בשבת. ה'תקס"ה
ה'תקס"ד

ה'תקס"ד (5,564) ובקיצור תקס"ד – היא שנה עברית אשר החלה ביום א' בתשרי, אור ל-17 בספטמבר 1803, והסתיימה ביום כ"ט באלול, 5 בספטמבר 1804. המולד של תשרי חל ביום שישי, 17 שעות ו-969 חלקים. לפיכך זו שנה מסוג זשג. איננה מעוברת, ואורכה 355 ימים. זו שנה שישית לשמיטה, ושנת 16 במחזור העיבור ה-293. תקופת ניסן שבשנה זו היא תחילת שנת 20 (סימנה כיוז) במחזור השמש ה-199. שנה זו היא שנת 1,735 לחורבן הבית, ושנת 2,115 לשטרות. כ"ו בחשוון - רבי רפאל הכהן מהמבורג (נולד בתפ"ג) להלן לוח שנה עברי - גרגוריאני. בכל משבצת יומית - אות אחת או זוג אותיות לציון היום בחודש העברי, ומספר לציון היום בחודש הגרגוריאני. ערך מורחב – שנת זשג שנה מסוג זשג, ובה 355 ימים. שנה "פשוטה": שאיננה מעוברת ובה חודש אדר אחד. שנה "שלמה": שבה חשוון וכסלו בני 30 יום כל אחד. י"ג באדר חל בשבת, ולכן תענית אסתר מוקדמת ליום חמישי י"א באדר. ה'תקס"ד
ה'תקס"ג

ה'תקס"ג (5,563) ובקיצור תקס"ג – היא שנה עברית אשר החלה ביום א' בתשרי, אור ל-27 בספטמבר 1802, והסתיימה ביום כ"ט באלול, 16 בספטמבר 1803. המולד של תשרי חל ביום שני, 9 שעות ו-93 חלקים. לפיכך זו שנה מסוג בשה. איננה מעוברת, ואורכה 355 ימים. זו שנה חמישית לשמיטה, ושנת 15 במחזור העיבור ה-293. תקופת ניסן שבשנה זו היא תחילת שנת 19 (סימנה יטיהא) במחזור השמש ה-199. שנה זו היא שנת 1,734 לחורבן הבית, ושנת 2,114 לשטרות. ז' בתשרי – רבי חיים מוולוז'ין, תלמיד הגר"א, מפרסם קול קורא ל"אוהבי התורה" ביהדות ליטא כדי שיסייעו להקמת ישיבה. פרסום המכתב נחשב כיסוד ישיבת וולוז'ין, לימים "אם הישיבות". אפרים משה פינר, מתרגם התלמוד בבלי לגרמנית (נפטר ב-ה'תר"מ). י"ח בתשרי – רבי משולם איגרא, מרא דאתרא בטיסמניץ ובפרשבורג, ראש ישיבה, פוסק ומגאוני דורו בגליציה. (נולד בה'תקי"ב) להלן לוח שנה עברי - גרגוריאני. בכל משבצת יומית - אות אחת או זוג אותיות לציון היום בחודש העברי, ומספר לציון היום בחודש הגרגוריאני. ערך מורחב – שנת בשה שנה מסוג בשה, ובה 355 ימים. שנה "פשוטה": שאיננה מעוברת ובה חודש אדר אחד. שנה "שלמה": שבה חשוון וכסלו בני 30 יום כל אחד. ה'תקס"ג
ה'תקס"ב

ה'תקס"ב (5,562) ובקיצור תקס"ב – היא שנה עברית אשר החלה ביום א' בתשרי, אור ל-8 בספטמבר 1801, והסתיימה ביום כ"ט באלול, 26 בספטמבר 1802. המולד של תשרי חל ביום שלישי, 11 שעות ו-584 חלקים. לפיכך זו שנה מסוג גכז. היא מעוברת, ואורכה 384 ימים. זו שנה רביעית לשמיטה, ושנת 14 במחזור העיבור ה-293. תקופת ניסן שבשנה זו היא תחילת שנת 18 (סימנה יחלדז) במחזור השמש ה-199. שנה זו היא שנת 1,733 לחורבן הבית, ושנת 2,113 לשטרות. רבי שלמה הירשל, בנו של רבי צבי הירש לוין, התמנה כרב ראשי לבריטניה הגדולה, כשלראשונה הוענק למשרה תוקף רשמי. א' בסיוון – רבי אהרן מקרלין (השני), האדמו"ר הרביעי בחסידות קרלין, וגדול אדמו"רים באזורי ליטא. (נפטר בי"ז בסיוון ה'תרל"ב) י' בתשרי – רבי יקותיאל בירדוגו, אב"ד וראש ישיבה במקנס ופוסקי ההלכה ביהדות מרוקו. (נולד בי"ב בשבט ה'תצ"ו) ב' באדר א' – רבי יום-טוב אלגאזי, הראשון לציון, שד"ר, וראש ישיבת המקובלים בית אל בירושלים. (נולד בה'תפ"ז) ג' באדר ב' – רבי נח חיים צבי ברלין, ראש ישיבה במגנצא ואב"ד קהילות אה"ו. (נולד בה'תצ"ד) כ' בסיוון – רבי צבי הירש מנדבורנה, מתלמידי המגיד ממזריטש, אדמו"ר ומגיד מישרים בנדבורנה. להלן לוח שנה עברי - גרגוריאני. בכל משבצת יומית - אות אחת או זוג אותיות לציון היום בחודש העברי, ומספר לציון היום בחודש הגרגוריאני. ערך מורחב – שנת גכז שנה מסוג גכז, ובה 384 ימים. שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן. שנה "כסדרה": שבה חשוון בן 29 יום ואילו כסלו בן 30 יום י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז ט' באב חל בשבת, ולכן צום תשעה באב נדחה ליום ראשון י' באב ה'תקס"ב
ה'תקס"א

ה'תקס"א (5,561) ובקיצור תקס"א – היא שנה עברית אשר החלה ביום א' בתשרי, אור ל-20 בספטמבר 1800, והסתיימה ביום כ"ט באלול, 9 בספטמבר 1801. המולד של תשרי חל ביום שישי, 2 שעות ו-788 חלקים. לפיכך זו שנה מסוג זחא. איננה מעוברת, ואורכה 353 ימים. זו שנה שלישית לשמיטה, ושנת 13 במחזור העיבור ה-293. תקופת ניסן שבשנה זו היא תחילת שנת 17 (סימנה יזלגא) במחזור השמש ה-199. שנה זו היא שנת 1,732 לחורבן הבית, ושנת 2,112 לשטרות. ד' באייר – רבי אברהם שאג-צוובנר, מתלמידי החתם סופר, רב וראש ישיבה בקוברסדורף שבשבע קהילות ובסוף ימיו בירושלים. (נפטר בכ"ט באדר ה'תרל"ו) רבי שלמה הכהן רבינוביץ', האדמו"ר הראשון של חסידות ראדומסק. רבי יוסף באב"ד, רב בגליציה ומחבר הספר מנחת חינוך. שמואל דוד לוצאטו (שד"ל), פרשן המקרא, פילוסוף, משורר ומתרגם יהודי איטלקי. כ"ה בתשרי – שמואל זביטקובר, סוחר ובנקאי יהודי פולני, סוכן החצר של מלך פולין סטניסלאב פוניאטובסקי. (נולד בה'תפ"ז) ה' באדר – רבי יוסף מפוזנא ("יוסף הצדיק"), פוסק הלכה וחתנו של רבי יחזקאל לנדא, רבה של פוזנא. (נולד בה'תצ"ו) ג' בסיוון – רבי יעקב שמשון משיפיטובקה להלן לוח שנה עברי - גרגוריאני. בכל משבצת יומית - אות אחת או זוג אותיות לציון היום בחודש העברי, ומספר לציון היום בחודש הגרגוריאני. ערך מורחב – שנת זחא שנה מסוג זחא, ובה 353 ימים. שנה "פשוטה": שאיננה מעוברת ובה חודש אדר אחד. שנה "חסרה": שבה חשוון וכסלו בני 29 יום כל אחד ט"ו באדר חל בשבת, ולכן שושן פורים נחוג שלושה ימים - בערים שהיו מוקפות חומה - מיום שישי י"ד באדר ועד יום ראשון ט"ז באדר - זהו פורים משולש. י"ד בניסן, ערב פסח, חל בשבת, ולכן חלים דיני ערב פסח שחל בשבת. ה'תקס"א
ה'תק"ס

ה'תק"ס (5,560) ובקיצור תק"ס – היא שנה עברית אשר החלה ביום א' בתשרי, אור ל-30 בספטמבר 1799, והסתיימה ביום כ"ט באלול, 19 בספטמבר 1800. המולד של תשרי חל ביום ראשון, 17 שעות ו-992 חלקים. לפיכך זו שנה מסוג בשה. איננה מעוברת, ואורכה 355 ימים. זו שנה שנייה לשמיטה, ושנת 12 במחזור העיבור ה-293. תקופת ניסן שבשנה זו היא תחילת שנת 16 (סימנה יויאז) במחזור השמש ה-199. שנה זו היא שנת 1,731 לחורבן הבית, ושנת 2,111 לשטרות. י"ז באדר - הקרדינל ברנאבה קיאראמונטי נבחר לכהן כאפיפיור ומשנה שמו לפיוס השביעי א' באלול - שמואל דוד לוצאטו (שד"ל), פרשן מקרא, בלשן עברי, מתרגם ופילוסוף איטלקי (נפטר ב-ה'תרכ"ו) ב' בשבט - רבי משולם זושא מאניפולי ח' בניסן - רבי מרדכי מנעשכיז בעל ה'רשפי אש' כ' באדר - רבי דוד מג'אר, בעל "חסדי דוד" י"ז באייר - רבי משה חיים אפרים מסאדילקוב, ה"דגל מחנה אפרים" ה' באלול - הרב צבי הירש לוין (נקרא גם צבי הירש ברלין), רב הקהילה בברלין בימי צמיחתה של תנועת ההשכלה (נולד ה'תפ"א) להלן לוח שנה עברי - גרגוריאני. בכל משבצת יומית - אות אחת או זוג אותיות לציון היום בחודש העברי, ומספר לציון היום בחודש הגרגוריאני. ערך מורחב – שנת בשה שנה מסוג בשה, ובה 355 ימים. שנה "פשוטה": שאיננה מעוברת ובה חודש אדר אחד. שנה "שלמה": שבה חשוון וכסלו בני 30 יום כל אחד. ה'תק"ס
מוריס אנדרה

מוריס אנדרה (בצרפתית: Maurice André; ‏21 במאי 1933 – 25 בפברואר 2012) היה חצוצרן צרפתי, פעיל בתחום המוזיקה הקלאסית המערבית. אנדרה נולד באלה שבהרי סבן, צרפת, למשפחת כורים. אביו היה מוזיקאי חובב. מוריס למד לנגן בחצוצרה אצל חבר של אביו, שהציע לשלוח אותו לקונסרבטוריון. כדי להתקבל לקונסרבטוריון ללא שכר לימוד, הצטרף לתזמורת צבאית. כבר אחרי שישה חודשי לימודים בקונסרבטוריון, זכה בפעם הראשונה בפרס. מורו בקונסרבטוריון, מתוסכל משגיאותיו, סילק אותו ואמר לו לחזור אחרי שיצטיין בנגינתו. כעבור שבועות אחדים ניגן, ללא שגיאה אחת, את כל ארבעה-עשר האטיודים שבספר הלימוד של ז'אן-בטיסט ארבאן. מוריס אנדרה זכה בתחרות הבינלאומית בז'נבה בשנת 1955 ובתחרות הבינלאומית במינכן בשנת 1963. לפרסום בינלאומי הגיע בשנות ה-60' וה-70' בשורה ארוכה של הקלטות ליצירות בארוק על חצוצרת פיקולו לחברת המורשת המוזיקלית ולחברות תקליטים אחרות. כיוון שלא היה מוכן להגביל את עצמו לרפרטואר הבארוק הסטנדרטי, ביצע גם עיבודים רבים של יצירות לאבוב, חליל ואפילו לקול ולכלי קשת. מדיה וקבצים בנושא מוריס אנדרה בוויקישיתוף אתר האינטרנט הרשמי של מוריס אנדרה (בצרפתית ובאנגלית) מוריס אנדרה, באתר פינטרסט מוריס אנדרה, במסד הנתונים הקולנועיים IMDb (באנגלית) מוריס אנדרה, באתר AllMusic (באנגלית) מוריס אנדרה, באתר MusicBrainz (באנגלית) מוריס אנדרה, באתר Discogs (באנגלית) מוריס אנדרה, באתר אנציקלופדיה בריטניקה (באנגלית) מוריס אנדרה, באתר "Find a Grave" (באנגלית) Steven Chenette (2001). ""It's My Greatest Joy" : An Interview with Maurice Andre". International Trumpet Guild 30: 08-19
אינוורסיה ימית

אינוורסיה מרינית, במטאורולוגיה, היא סוג של אינוורסיה הנובעת מהשפעת ים קר יחסית על מסת אוויר החמה ממנו. התופעה, הנפוצה בעיקר באביב ובקיץ, בפרט באזורים הסובטרופיים, נובעת מקיבולת החום הגבוהה יחסית של מקורות מים גדולים, ובעוד השפעות של התחממות קרינתית והתמוככות גורמות להתחממות בכל שכבות האוויר, הים נותר קריר יחסית. במעבר גוש האוויר החם יחסית מעל הים הקר, הוא מתקרר בחלקו התחתון ביחס לשאר השכבות - בגבול האנכי של אזור ההשפעה הימי, מתהווה שכבת האינוורסיה המרינית. התהליך טומן בחובו גם ספיחת לחות, אולם פיזורה מוגבל אל מתחת לאינוורסיה. אינוורסיה מרינית נוכחת קבע במהלך רוב חודשי הקיץ, בין השאר גם עקב זרימה מערבית קבועה בהשראת האפיק הפרסי ודומיננטיות הבריזה במישור החוף. למרות זאת גובהה משתנה תדירות, בין 200-300 מטר ל-1500 מטר ולעיתים יותר - לעיתים תיתכן שתיעדר כליל. לגובה האינוורסיה השפעה מוחשית על עומס החום במישור החוף והשפלה, ובמידה מסוימת גם על שדרת ההר. אינברסית קרקע
מסדר הדרדר

המסדר העתיק ביותר והנאצל ביותר של הדרדר (באנגלית: The Most Ancient and Most Noble Order of the Thistle) הוא מסדר אבירות בריטי השייך לסקוטלנד. בעוד תאריך הקמתו המקורי של המסדר אינו ידוע, ג'יימס השביעי מלך סקוטלנד ייסד את המסדר בגלגולו המודרני בשנת 1687. המסדר כולל את הריבון ו-16 אבירים וגבירות. בנוסף להם חברים במסדר אבירים נוספים, שלא מן המניין - חברי משפחת המלוכה הבריטית ובני מלוכה זרים. הריבון ממנה את חברי המסדר, ובניגוד למסדרים אחרים, הוא עושה זאת ללא עצת הממשלה. שישה-עשר החברים מחויבים להיות ממוצא סקוטי, אך האבירים שלא מן המניין יכולים להיות מכל מוצא שהוא. סמלו העיקרי של המסדר, כפי שמצביע שמו, הוא הדרדר, הפרח הלאומי של סקוטלנד. סיסמת המסדר היא Nemo me impune lacessit (בלטינית - "איש אינו מתגרה בי מבלי להיענש"). סיסמה זו מופיעה גם על סמל הממלכה המאוחדת בסקוטלנד ועל מטבעות לירה שטרלינג אחדים. הקדוש הפטרון של המסדר הוא אנדרו הקדוש, הקדוש הפטרון של סקוטלנד. רוב מסדרי הממלכה המאוחדת כוללים את כלל הממלכה, אך שלושת המסדרים הנעלים ביותר שייכים כל אחד לאומה אחת. מסדר הדרדר, השייך לסקוטלנד, הוא השני בחשיבותו מבין השלושה. מקבילו האנגלי, מסדר הבירית, הוא מסדר האבירות העתיק ביותר בבריטניה, ותחילתו כבר במאה ה-14. המסדר השלישי הוא מסדר פטריק הקדוש האירי, אשר הוקם ב-1783. אולם מאז עצמאותה של אירלנד המסדר אינו פעיל, והאביר האחרון שלו נפטר בשנת 1974. מסדר הדרדר, באתר אנציקלופדיה בריטניקה (באנגלית) ערך זה הוא קצרמר בנושא הממלכה המאוחדת ובנושא סקוטלנד. אתם מוזמנים לתרום לוויקיפדיה ולהרחיב אותו.
ז'אן-בטיסט ארבאן

ז'וזף ז'אן-בטיסט לורן ארבאן (בצרפתית: Joseph Jean Baptist Laurent Arban; ‏28 בפברואר 1825 – 9 באפריל 1889) היה נגן קורנט, מנצח, מורה והווירטואוז הנודע בראשון לקורנט שסתומים (cornet à piston). ארבאן הושפע מן הטכניקה הווירטואוזית של ניקולו פגניני בכינור ובניסיון (שהצלחתו מוטלת בספק) "להוכיח" את הקורנט ככלי סולו אמיתי, פיתח טכניקה וירטואוזית יוצאת דופן בכלי. ארבאן נולד בליון, צרפת ולמד חצוצרה אצל פרנסואה דוורן בקונסרבטואר של פריז משנת 1841 עד 1845. הוא התמנה למורה לקרן זקס בבית הספר הצבאי ב-1857 והיה למורה לקורנט בקונסרבטואר של פריז בשנת 1869. בשנת 1864 פרסם בפריז את ספרו לשיטת לימוד לקורנט שסתומים ולקרן זקס, Grande méthode complète pour cornet à pistons et de saxhorn. שיטת הלימוד הזו, המכונה לעיתים קרובות "התנ"ך של החצוצרה", משמשת עד היום נגני כלי נשיפה ממתכת בימינו. הווריאציות שלו על "הקרנבל בוונציה" עודן מיצירות הראווה הגדולות לסולני קורנט כיום. מדיה וקבצים בנושא ז'אן-בטיסט ארבאן בוויקישיתוף ז'אן-בטיסט ארבאן, ברשת החברתית Goodreads ז'אן-בטיסט ארבאן, באתר MusicBrainz (באנגלית) ז'אן-בטיסט ארבאן, באתר Discogs (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
.com

com. (מאנגלית: commercial, מסחרי) היא סיומת אינטרנט לשמות מתחם (Domains), אשר נמצאת בשימוש נרחב באינטרנט. סיומת זו היא אחת הסיומות המקוריות אשר הוגדרו בינואר 1985, והפכה לסיומת הנפוצה ביותר לשמות מתחם. הסיומת com נרשמה תחילה עבור מחלקת ההגנה של ארצות הברית (DoD). מחלקת ההגנה שכרה את מרכז החקר באוניברסיטת סטנפורד (SRI) לניהול ותחזוק הסיומת. ב־1 בינואר 1993, המכון הלאומי למדע האמריקאי (NSF) קיבל אחריות לסיומת, מכיוון שהשימוש העיקרי בה לא היה למטרות ביטחוניות. NSF העסיק את Network Solutions, תאגיד טכנולוגי אמריקאי, בתחזוקת הסיומת, ובשנת 1995 אישר ל־Network Solutions בפעם הראשונה לגבות תעריף עבור שימוש בסיומות שלה (net ו-org). בתחילה המחיר עמד על כ־50 דולרים: 35 ל־Network Solutions וכ־15 לקרן ממשלתית. נרשמים חדשים חויבו לשלם עבור השנתיים הראשונות שלהם מראש, דבר שהגדיל את המחיר לרישום כתובת חדשה לכמאה דולרים. ב־1997 מחלקת המסחר של ארצות הברית קיבלה את האחריות לנהל את הסיומת com (יחד עם ניהול שאר הסיומות המקוריות). נכון לשנת 2012 הסיומת מופעלת על ידי VeriSign, אשר רכשה את Network Solutions. באנגלית הסיומת מוכרת גם כ"דוט-קום", וככזו קיבלה פירושים שונים הקשורים לבועת האינטרנט הידועה גם כבועת הדוט-קום. על אף ש-com. אמורה להיות סיומת בלעדית לישויות מסחריות (ישויות אחרות כגון גופים ממשלתיים או ארגונים חינוכיים רשומים בסיומות משלהם), מאז אמצע שנות ה־90 לא נרשמו הגבלות סיווג על שימוש בשמות תחום מסוג com פתיחת רישום הסיומת לציבור הרחב בא בד בבד עם המסחור והפופולריות של האינטרנט. הסיומת הפכה במהרה לסיומת הנפוצה ביותר לאתרי אינטרנט. אתרים אשר פרחו בתקופה שבין 1997–2000 (התקופה אשר ידועה בתור "בועת הדוט-קום") לעיתים הרחיקו לכת והכלילו את הסיומת בשמם; חברות אלו לימים נודעו בתור חברות הדוט-קום. השקת סיומת biz ב־2001, אשר נסגרה בפני כל מי שאינו עסק, לא השפיעה רבות על הפופולריות הרבה שלה זכתה סיומת com. אף על פי שחברות בכל העולם יכולות לרשום שמות מתחם תחת com, מדינות רבות מפעילות שם מתחם משני עם מטרה דומה תחת הסיומת האינטרנטית שלהם. רוב הסיומות האלו פועלות תחת התבנית com.xx או co.xx, כאשר xx הוא שם המתחם המשני. לדוגמה, אוסטריה מפעילה את הסיומת co.at, גרמניה מפעילה סיומת com.de, ובישראל הסיומת היא co.il. ארגונים לא מסחריים רבים, כגון ארגונים ללא מטרות רווח או גופים ממשלתיים, משתמשים בסיומת com. יש הרואים בכך סתירה למטרה המקורית של שם התחום, ומוסיפים כי יותר מתאימה סיומת org או gov, או סיומות אינטרנטיות יותר ספציפיות. אף על פי כן, ארגונים רבים עדיין מעדיפים את הסיומת com בשל המוכרות הגבוהה שלה בקרב הציבור הרחב, לעומת סיומות פחות ידועות. בנוסף, הייעוד המקורי של סיומות אינטרנט רבות הפך לחסר משמעות בלא פיקוח והגבלה על השימוש בהן לאורך השנים. האתר symbolics.com הוא האתר הקיים הוותיק ביותר עם סיומת זו. symbolics נרשם ב־15 במרץ 1985. סיומת אינטרנט Domain Name System .org מדיה וקבצים בנושא com. בוויקישיתוף symbolics ערך זה הוא קצרמר בנושא סיומות אינטרנט. אתם מוזמנים לתרום לוויקיפדיה ולהרחיב אותו.
Reflection

"Reflection" (בעברית: "השתקפות") הוא שיר שנכתב והופק על ידי מתיו וילדר ודייוויד זיפל לסרט האנימציה של דיסני "מולאן" שיצא לאקרנים בשנת 1998. השיר משולב בעלילת הסרט ומושר על ידי הדמות הראשית, פא מולאן, בביצועה של הזמרת ליאה סלונגה. בגרסה המדובבת לעברית, מבצעת השיר היא רינת גבאי. הזמרת כריסטינה אגילרה נבחרה לבצע את השיר כשיר הנושא של הסרט. לאחר מספר רב של אודישנים שערכו וילדר וזיפל, עדיין לא מצאו זמר שישיר באוקטבה E באופן שרצו.[דרוש מקור] את קלטת האודישן שלה הקליטה אגילרה על רשמקול ישן בחדר מקלחת,[דרוש מקור] ובה היא ביצעה את השיר של ויטני יוסטון "Run to You". זהו גם סינגל הבכורה של כריסטינה אגילרה והסינגל היחיד שיצא מפסקול הסרט "מולאן". הסינגל יצא ב־1998 ומאוחר יותר נכלל באלבום הבכורה של אגילרה, "Christina Aguilera", ובאלבום "Disneymania". הקליפ לסינגל צולם בביתן סין בפארק וולט דיסני אפקוט שבפלורידה, בהשראת סרט האנימציה. השיר היה מועמד לפרס גלובוס הזהב עבור השיר המקורי הטוב ביותר מסרט אנימציה. מידע על היצירה "Reflection" באתר מיוזיק בריינז גרסאות נוספות ל"Reflection" באתר SecondHandSongs האתר הרשמי לסרט "מולאן"